Hvis du ikke er autoriseret elektriker, er der grænser for, hvilket elarbejde du selv må udføre.
Som udgangspunkt må du arbejde med det, der er synligt og tilgængeligt:
Du må tilslutte alle elektriske apparater, der tilsluttes med en stikprop i en stikkontakt.
Hvis du vil installere en opvaskemaskine eller en vaskemaskine, skal der også være en stopventil, så du kan lukke for vandet, mens du arbejder.
Det eneste, du må tilslutte i en fast installation, er belysningsarmaturer.
Du må ikke flytte installationer eller lave nye installationer.
Du må arbejde med op til 250 volt – spændingen i en almindelig, dansk stikkontakt er 230 volt.
Husk at slukke for strømmen, inden du går i gang!
Den nye afbryder skal altså placeres et sted, hvor der i forvejen er en afbryder, og du må ikke flytte en dåse og sætte en ny afbryder på den.